recursal/SuperWikiNEXT-32B huggingface dataset:
***France Football*** é unha revista semanal francesa que publica noticias de fútbol de todo o mundo. Está considerada como unha das publicacións deportivas máis reputadas de Europa, principalmente polas súas reportaxes fotográficas, as súas exclusivas entrevistas en profundidade, as súas detalladas estatísticas sobre partidos da Liga de Campións da UEFA e a ampla cobertura das ligas europeas. A revista publicouse por primeira vez en 1946 e ten a súa sede en París. Dende 1956 entrega o Balón de Ouro ao mellor futbolista do ano.

Premios
-------

Entre 1956 e 2009, *France Football* entregou ao mellor xogador de Europa o Balón de Ouro, a miúdo coñecido como o premio ao Futbolista Europeo do Ano. Trala fusión do premio co FIFA World Player en 2010, a revista outorgou o Balón de Ouro da FIFA ao mellor xogador do mundo en colaboración coa FIFA, ata 2016, cando retomou a propiedade total do trofeo. Desde 1959, *France Football* tamén elixe o Xogador Francés do Ano  e entre 1968 e 1990 entregou o premio ao mellor club de Europa.

### Premios entregados por *France Football*

* Balón de Ouro
* Balón de Ouro Feminino
* Trofeo Kopa
* Xogador Francés do Ano
* Trofeo Iashin

En 2020, tamén entregou o Dream Team do Balón de Ouro.

Notas
-----

1. ↑  Horn, Pierre L. (1991). *Handbook of French Popular Culture*. Greenwood Publishing Group. p. 286. ISBN 978-0-313-26121-3. Consultado o 2 de marzo de 2022.
2. ↑  "The FIFA Ballon d'Or is born". *FIFA* (en inglés). 5 July 2010. Arquivado dende o orixinal o 12 de decembro de 2010. Consultado o 2 de marzo de 2022.
3. ↑  "France - Footballer of the Year". *rsssf.com* (en inglés). 18 de xaneiro de 2018. Consultado o 2 de marzo de 2022.
4. ↑  "France Football presents the Ballon d'Or Dream Team". *Marca* (en inglés). 15 de outubro de 2020. Consultado o 2 de marzo de 2022.

Véxase tamén
------------

### Ligazóns externas

* Ballon d'Or - France Football *(en francés)*

|  |  |
| --- | --- |
| Control de autoridades | 
* Wd: Q308705
* WorldCat
* VIAF: 142219804
* ISSN: 0015-9557

 |
A **Fundación Caixa Galicia** foi unha fundación galega creada para promover a cultura.

Historia
--------

A Fundación Caixa Galicia naceu en 1989 como unha fundación vinculada á entidade financeira Caixa Galicia co fin de promover a cultura nas súas múltiples facetas e manifestacións, para iso, establecéronse como propósitos fundamentais da Fundación, entroutros, o fomento da innovación, o desenvolvemento da creatividade, o crecemento do capital humano e a promoción da identidade cultural. Dende o 2006 xestiona o emblemático Teatro Colón da Coruña. Coa fusión das caixas galegas Caixa Galicia e Caixanova pasou a denominarse Fundación Novacaixagalicia.
Posteriormente, cando Banesco compra Novagalicia Banco, pasará a denominarse Afundación.

Obxectivos
----------

A Fundación Caixa Galicia dedica o seu esforzo a ofrecer unha ampla variedade de propostas culturais e a manter unha presenza constante en toda a comunidade galega, así como noutros lugares de España e do estranxeiro buscando a implicación nas demandas culturais da sociedade para a cal traballa.

Sedes
-----

Sede de AFundación na Coruña, obra do arquitecto Nicholas Grimshaw.
* Sede da Fundación Caixa Galicia na Coruña
* Sede da Fundación Caixa Galicia en Ferrol
* Seda da Fundación Caixa Galicia en Pontevedra
* Sede da Fundación Caixa Galicia en Santiago
* Centro Sociocultural Caixa Galicia en Lugo
* Centro Sociocultural Caixa Galicia en Ourense
* Centro Sociocultural Caixa Galicia en Vigo

### Outras sedes e entidades xestionadas pola Fundación

* Cine Fraga
* Teatro Colón

Notas
-----

1. ↑  Abanca tendrá el 32,1% en el patronato de la fundación

Véxase tamén
------------

### Outros artigos

* Caixa Galicia
* Novacaixagalicia

### Ligazóns externas

* Sitio web da Afundación

|  |  |
| --- | --- |
| Control de autoridades | 
* Wd: Q5871136
* SUDOC: 069655898

 |
Un **eón xeolóxico** é a división principal da escala de tempo xeolóxico. A Comisión Internacional sobre Estratigrafía da Unión Internacional de Ciencias Xeolóxicas recoñece no seu Cuadro Estratigráfico Internacional tres eóns, que son, do máis antigo para o máis recente, o Arqueano, o Proterozoico e o Fanerozoico. Outras fontes recoñecen aínda un cuarto eón anterior ao Arqueano, o Hadeano. O conxunto dos eóns anteriores ao Fanerozoico é chamado de Precámbrico (unha denominación obsoleta, con todo).

Véxase tamén
------------

### Outros artigos

* Escala de tempo xeolóxico
* Xeoloxía
* Paleontoloxía

| * v
* c
* e
Unidades de tempo |
| --- |
| 
* femtosegundo
* picosegundo
* nanosegundo
* microsegundo
* milisegundo
* segundo

 |
| 
* minuto
* hora
* día
* semana
* mes
* ano
* lustro
* década
* século
* milenio
* cron
* eón

 |

---

|  |  |
| --- | --- |
|  |  *Este artigo sobre xeoloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q108256
* EBID: ID

 |
Un exemplo de Ibíd. Citas en uso de Michael J. Sandel.
**Ibídem** (abreviado **ib.**) é unha locución latina que significa literalmente "alí mesmo, no mesmo lugar".

Emprégase xeralmente nas notas que se poñen nos escritos para non ter que repetir todas as indicacións da fonte de onde están tomadas varias citas. Estas indicacións escríbense completas só a primeira vez, na primeira nota; as demais veces que se cita esa fonte utilízase o termo ibídem ou, en abreviatura, ib. e indica que o lugar de onde se tomou a segunda cita e as posteriores, pertencen ao mesmo escrito que o da primeira nota.

Neste sentido, ten a mesma función que o vocábulo *opere citato* ("na obra citada", abreviado, op. cit.) ou *loco citato* ("no lugar citado", abreviado, loc. cit.). Con todo, ambos úsanse en distintos casos e non deben confundirse. A abreviatura ib. só fai referencia á cita inmediatamente anterior, significando que ambas as citas tratan sobre o mesmo autor e o mesmo libro, por iso eses datos non se colocan novamente e só se sinala a páxina correspondente en cada caso.

Tamén se usa con frecuencia nas biografías para indicar que o lugar do falecemento da persoa é o mesmo que o de nacemento. En certo modo é moi similar a ídem (que significa "algo xa mencionado anteriormente", "o mesmo").

Notas
-----

1. ↑  Definicións no *Dicionario da Real Academia Galega* e no Portal das Palabras para *ibídem*.
**Hubert Neuper**, nado o 29 de setembro de 1960 en Bad Aussee, é un antigo saltador de esquí austríaco.

Vencedor do Torneo dos Catro Trampolíns e a Copa do Mundo na temporada 1979/1980. Nas Olimpiadas de Inverno de 1980 en Lake Placid gañou a medalla de prata en trampolín grande individual. Neuper tamén levou unha medalla de prata en salto grande por equipos no Campionato do Mundo de Esquí Nórdico de 1982 en Oslo.

Despois de retirarse da alta competición traballou como piloto ó tempo que dirixía unha escola de esquí en Bad Mitterndorf, Austria. Entre 1997 e 2000 foi director da Österreichische Sporthilfe. En 2003 publicou a súa autobiografía titulada *Fatline*. Hubert foi tamén representante do Consello Consultivo da ORF polo FPÖ

Notas
-----

1. ↑  Lothar Höbelt, *Defiant Populist*, 2003

|  |  |
| --- | --- |
| Control de autoridades | 
* Wd: Q112178
* WorldCat
* VIAF: 38003519
* DeutscheBio: 129633488
* GND: 129633488
* IMDb: nm1719353
* ISNI: 0000 0000 2111 6820
* Munzinger: 01000052063
* FIS: 43232
* Sports Reference: hubert-neuper-1

 |
Torre Kio I en Madrid
A **Fundación Montemadrid**, marca baixo a que se presenta a **Fundación Obra Social y Monte de Piedad de Madrid**, é unha fundación española con sede en Madrid que ten como obxectivo o desenvolvemento da obra social e a xestión do patrimonio cultural que posúe, así como a operación de varios montes de piedade nalgunhas cidades españolas.

A fundación é herdeira da *Caja de Ahorros y Monte de Piedad de Madrid*, comercialmente coñecida como *Caja Madrid*, a máis antiga das caixas de aforros españolas, fundada o 3 de decembro de 1702 como Monte de Piedad por Francisco Piquer, sacerdote aragonés. É a segunda empresa máis antiga de España despois de Codorníu (fundada en 1551). A caixa de aforros deixou de existir o 14 de decembro de 2012, cando se transformou en fundación de carácter especial.

Véxase tamén
------------

### Outros artigos

* Bankia

### Ligazóns externas

* Caja Madrid*(en castelán)*
* Obra Social Caja MadridArquivado 13 de xuño de 2013 en Wayback Machine. *(en castelán)*
* Fundación Caja Madrid *(en castelán)*
* Banco Financiero y de Ahorros Arquivado 19 de febreiro de 2011 en Wayback Machine. *(en castelán)*

|  |  |
| --- | --- |
| Control de autoridades | 
* Wd: Q106946616
* WorldCat
* VIAF: 4402150518485303650004
* BNE: XX5677370
* Dialnet: 5314314

 |
***Ganga*** é unha novela en lingua galega escrita por Antón Lopo e publicada por Edicións Xerais en decembro de 2001.

Trama
-----

Ganga é un tradutor desempregado duns corenta anos, nado en Palas de Rei, que vive en Santiago de Compostela co seu mozo. Ganga é adicto ás anfetaminas, e Rose, a súa parella, é traficante de heroína, droga á que está enganchado. Logo da morte de Rose por mor dunha sobredose, Ganga vese implicado nunha trama de narcotráfico, pois os que lle subministraban droga a Rose queren unha lista coas persoas que estaban enganchadas a un novo produto. Logo de que maten o líder da rede á que pertencía Rose, vai ao Hío á casa da nai deste. Porén, ve que ela tamén está na súa contra, e logo de matala escapa a Barcelona.

Alí corta a melena e comeza a traballar como modelo de escultura, co seu corpo obeso, e convértese en amante dun DJ. Desde Barcelona ve na prensa que en Galiza hai unha vaga de mortes da nova droga que distribuía Rose, e tras ir de novo a Compostela fala cun dos seus clientes. Mais vese obrigado a escapar de novo á India disfrazado de muller, e alí contacta cun gurú, coa axuda do cal resolve a intriga.

Narración
---------

A obra está escrita en terceira persoa cun narrador omnisciente. Está estruturada en 91 capítulos de diferentes tamaños. O autor utiliza trazos dialectais, como o uso do pronome 'il' no canto de 'el'. Isto responde tamén á personalidade do protagonista, botado da axencia de tradución onde traballaba por non respectar o criterio ortográfico seguido.

Entre os temas tratados están a homosexualidade e a drogadicción, pero desde un punto de vista de normalidade. Menciónanse diversas sutancias estupefacientes e alucinóxenas, algunhas legais e de uso médico e outras ilegais e sintéticas.

A obra comeza en abril e abrangue un ano, doce ciclos lunares. A acción ten lugar nas cidades de Santiago de Compostela, Vigo e Barcelona, amais de Cangas, Lugo, e varias vilas e aldeas da India.
A **Fundación Luís Tilve** é unha fundación constituída en 1989 e declarada fundación de interese galego pola Xunta de Galicia en 1991. A iniciativa da súa constitución atribúese ao secretario xeral da UGT-Galicia naquela época, Jesús Mosquera Sueiro, actual presidente da Luís Tilve. Entre os obxectivos da fundación está a difusión da historia do movemento obreiro galego, singularmente da UGT.

Actualmente, a Fundación Luís Tilve ten a súa sede en Santiago de Compostela. Nas súas instalacións atópase un arquivo histórico do movemento obreiro, inscrito na Rede de Arquivos de Galicia.

Notas
-----

1. ↑  Tilve, Fundación Luís. "Fundación Luís Tilve". *www.fundacionluistilve.com*. Arquivado dende o orixinal o 08 de decembro de 2016. Consultado o 2017-01-26.
2. ↑  "ORDE do 1 de abril de 1991 pola que se declara de interese galego a fundación denominada Luis Tilve." (PDF). *Diario Oficial de Galicia (DOG) de 13 de maio de 1991*. Consultado o 26-1-2017.

Véxase tamén
------------

### Ligazóns externas

* Fundación Luís Tilve
**Janaab' Pakal**, finado o 9 de marzo de 612, foi un nobre maia do señorío de B'aakal, cuxa cidade capital era Lakam Ha', hoxe coñecida como a zona arqueolóxica de Palenque. En ocasións é erroneamente referido como **Pakal I**, sen motivo algún, pois non chegou a ser ahau de Palenque. Algúns epigrafistas, como Peter Mathews, optaron por referirse a este personaxe como **Pakal "o Vello"**.

Traxectoria
-----------

Moi probablemente foi fillo de Yohl Ik'nal e irmán máis novo de Aj Ne' Ohl Mat. Exerceu un cargo secundario (*ti'sakhuun*) do 608 ó 610, este último ano foi nomeado *yajawk' ahk'* (señor do lume) atacando exitosamente o sitio de Santa Elena. En abril de 611 o señorío de B'aakal foi derrotado polo señorío de Kaan, cuxa sede era Calakmul. Aínda que Janaab' Pakal e o seu irmán Aj Ne' Ohl Mat sobreviviron á derrota, ambos morreron poucos meses despois, o 6 de marzo e 8 de agosto do 612 respectivamente.

Aj Ne' Ohl Mat, quen era o ahau do señorío, morreu sen descendentes. En 612, foi sucedido por Sak K'uk', quen moi probablemente era filla de Janaab' Pakal, quen á súa vez —tres anos máis tarde— entronizou ó seu fillo Pakal o Grande. O retrato de Janaab' Pakal ("o Vello") atópase tallado en altorrelevo no lado occidental do sartego de Pakal "o Grande", non así o de Aj Ne' Ohl Mat, posiblemente pola vergoña da derrota sufrida ante Calakmul.

Notas
-----

1. ↑  Stuart, 2010; 124, nota41: Janab Pakal non gobernou Palenque xamais, aínda que debeu ter un posto de autoridade *nalgunha parte* durante o reinado de Aj Neh Yohl Mat, quen era o "Señor Sagrado" de Palenque nesta época.
2. ↑  Spencer, 2007; 68
3. ↑  Skidmore, 2008; 56: Karen Bassie-Sweet suxeriu que Janaab' Pakal puido ter sido esposo de Yohl Ik'nal e ámbolos dous pais de Sak K'uk' (Skidmore, 2008; 57)
4. ↑  Hull, 2012; 213
5. ↑  Bernal, 2012; 3
6. ↑  Skidmore, 2008; 63

| * v
* c
* e
Gobernantes de Palenque |
| --- |
| Gobernantes mitolóxicos | 
* *?-Muwaan Mat*
* *Uk'ix Chan*
* *Casper* (gobernante mitolóxico)

 |
| Dinastía de Palenque | 
* K'uk' Bahlam I
* Casper
* B'utz Aj Sak Chiik
* Ahkal Mo' Nahb I
* K'an Joy Chitam I
* Ahkal Mo' Nahb II
* Kan Bahlam I
* Yohl Ik'nal
* Aj Ne' Ohl Mat
* *Janaab' Pakal* (incerto)
* Sak K'uk'
* K'inich Janaab' Pakal
* K'inich Kan Bahlam II
* K'inich K'an Joy Chitam II
* K'inich Ahkal Mo' Naab III
* K'inich Janaab' Pakal II
* K'inich Kan Bahlam III
* K'inich K'uk' Bahlam II
* Wak Kimi Janaab' Pakal

 |

* Portal:Pobos indíxenas de América

|  |  |
| --- | --- |
| Control de autoridades | 
* Wd: Q641749
* WorldCat
* VIAF: 310519505
* ULAN: 500356283

 |
A **exclusión alélica** é un proceso polo cal se expresa un alelo dun xene mentres que o outro alelo queda silenciado. Nos xenes autosómicos, os organismos diploides herdan unha copia de cada proxenitor.

Hai polo menos dous tipos de eventos de selección que poden orixinar exclusión alélica. Por un lado, un alelo dun xene pode ser silencioso transcricionalmente, o que ten como resultado a expresión de só o segundo alelo. Por outro lado, ambos os alelos poden ser transcritos, pero operan mecanismos postranscricionais e postraducionais que levan á eliminación do produto proteico dun alelo..

O mecanismo polo cal se realiza a exclusión alélica non se coñece completamente.

Exclusión alélica en linfocitos B
---------------------------------

A exclusión alélica foi observada principalmente en xenes de receptores da superficie celular e foi amplamente estudada en células inmunitarias como os linfocitos B. Nos linfocitos B, o rearranxo con éxito do xene da cadea pesada do material xenético dun cromosoma ten como resultado que deixa de producirse o rearranxo do material xenético do segundo cromosoma. Se non se produce un rearranxo con éxito, ten lugar o rearranxo do material xenético no segundo cromosoma. Se non se produce o rearranxo exitoso en ningún dos dous cromosomas, a célula morre.

Como resultado da exclusión alélica, todos os receptores de antíxenos dun determinado linfocito terán a mesma secuencia de aminoácidos no dominio variable da cadea pesada da proteína. Como a especificidade do receptor de antíxenos é modulada polo dominio variable da cadea lixeira codificada por un dos loci da cadea lixeira de inmnoglobulina, as especificidades das células B que conteñen o mesmo evento de recombinación da cadea pesada poden diferir no seu evento de recombinación da cadea lixeira.

Exclusión alélica en neuronas sensoriais
----------------------------------------

Un estudo publicado en 2008 mostrou que a metilación CpA axuda á exclusión alélica en neuronas sensoriais.

Notas
-----

1. ↑  Mostoslavsky R; Alt FW; Rajewsky K (2004). "The lingering enigma of the allelic exclusion mechanism". *Cell* **118** (5): 539–44. PMID 15339659. doi:10.1016/j.cell.2004.08.023.
2. ↑  Chess A (1998). "Expansion of the allelic exclusion principle?". *Science* **279** (5359): 2067–8. PMID 9537917. doi:10.1126/science.279.5359.2067.
3. ↑  S. Lomvardas; G. Barnea; D.J. Pisapia; M. Mendelsohn; J. Kirkland & R. Axel (2006). "Interchromosomal interactions and olfactory receptor choice". *Cell* **126** (2): 403–413. PMID 16873069. doi:10.1016/j.cell.2006.06.035.

### Bibliografía

* Cellular and Molecular Immunology (5th Ed.) Abbas AK, and Lichtman AH. Editor: Saunders, Philadelphia, 2003.

---

|  |  |
| --- | --- |
|  |  *Este artigo sobre bioloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q2348651
* MAG: 2778794311

 |
Rabaño de ovellas.
O **gando** ou **gado** é o conxunto de animais mansos de catro patas criados polo ser humano para a produción de carne ou leite e mais os seus derivados que serán empregados na alimentación humana. A actividade humana encargada da cría do gando e a gandaría.

Tipos de gando:
---------------

Evolución de gando vacún en Castela e León, Galicia, Cataluña (as tres máis altas de España) e Portugal entre 1995 e 2004.  
O número en Galicia inspirou o título da obra *Un millón de vacas*, de Manuel Rivas.
Segundo a especie domesticada ou criada, clasifícanse en:

* Gando groso: vacas e bois; cabalos e eguas; mulas
* Gando miúdo: ovellas, cabras, porcos

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Gando Modificar a ligazón no Wikidata*** |

### Outros artigos

* Gandaría
* Agricultura

### Ligazóns externas

* Gando bovino en España

|  |  |
| --- | --- |
| Control de autoridades | 
* Wd: Q103459
* BNCF: 14007
* BNF: 11940776v
* EBID: ID
* GEC: 0163356
* JSTOR: livestock
* LCCN: sh85077784
* MAG: 112964050
* NDL: 00565182

 |

|  |  |
| --- | --- |
| Identificadores | 
* MeSH: D058751
* MeSH: B01.050.050.116.500

 |
**Gaiteiros de Lisboa** é unha banda portuguesa creada en 1991 con varios CDs editados e con actuacións en toda a Península Ibérica, desde a súa estrea en directo o 21 de marzo de 1994.

Editan o seu primeiro disco, *Invasões Bárbaras*, en 1995. En 1997 editaron o disco *Bocas do Inferno*.

No ano 2002 participaron no Festival Internacional do Mundo Celta. O disco "Sátiro" editouse en 2006. En 2007, formando parte da selección oficial da Womex, percorreron varios lugares dentro e fóra de Portugal.

En 2012, os Gaiteiros de Lisboa presentaron o seu quinto álbum *Avis Rara*, lanzado por d'Eurídice, división editorial da d'Orfeu Associação Cultural. Convertéronse tamén no primeiro proxecto nacional que participaba no festival Festim.

Nas actuacións e directo destacan pola súa enerxía e pola utilización dunha percusión potente e variada.

Discografía
-----------

| Ano | Álbum | Editora |
| --- | --- | --- |
| 1995 | *Invasões Bárbaras* | Farol Música |
| 1997 | *Bocas do Inferno* | Farol Música |
| 2000 | *Dança Chamas* | Farol Música |
| 2002 | *Macaréu* | Aduf Edições |
| 2006 | *Sátiro* | Adufmúsica/Sony |
| 2012 | *Avis Rara* | D'Eurídice |
|

Véxase tamén
------------

### Ligazóns externas

* Páxina oficialArquivado 16 de marzo de 2021 en Wayback Machine. *(en portugués)* *(en inglés)*

* Portal:Portugal
* Portal:Xabarín Club

|  |  |
| --- | --- |
| Control de autoridades | 
* Wd: Q10288009
* WorldCat
* VIAF: 130650938
* Discogs: 196067
* ISNI: 0000 0000 8964 3184
* LCCN: no2004043645
* MusicBrainz: ID
* Songkick: 30314

 |
**Francisco Javier Allo Suárez**, máis coñecido como **Fran Allo**, nado en Santiago de Compostela o 6 de xuño de 1988, é un cantante galego.

Traxectoria
-----------

Comezou a súa andaina musical aos 14 anos participando nos *Premios Veo Veo de Teresa Rabal*, certame no que recibiu a *Mención Especial á Mellor Voz*. Ese mesmo ano inicia os estudos de canto e técnica vocal con Guadi Galego e Ramón Bermejo. Continúa participando en diversos concursos, obtén o segundo premio no programa *Menudos Cantantes* e forma parte na preselección de *Eurojunior* de TVE. 

A súa actividade radiofónica comeza en Radio Obradoiro, emisora na que realiza durante tres anos un magazine propio titulado *Casi que sí*. Durante os anos seguintes participa nos programas de televisión *Tienes talento*, *Rumbo a la Fama*, *Son de Estrelas* e realiza audicións con Juan Carlos Calderón.

Obra discográfica
-----------------

* *El sueño que persigo* (2013), producido e composto integramente por Chema Purón. Este primeiro álbum consta de 11 temas inéditos entre os que destaca *Alma galega* interpretada na lingua nativa de Fran, o galego, e outra versión en castelán para o mercado de fala hispana.

Véxase tamén
------------

### Ligazóns externas

* *Fran Allo*, Web oficial do cantante.
Un **exectosoma** é un orgánulo celular responsable de exectar o seu contido fóra da célula. Na literatura descibíronse dous tipos moi diferentes de orgánulos co nome de exectosomas, que aparecen en dúas clases de organismos non relacionados:

1. As algas criptomónadas teñen dúas clases de exectosomas, que son uns tipos de extrusomas.
2. Algúns patóxenos intracelulares, como a bacteria *Mycobacterium tuberculosis*, escapan das súas células hóspede utilizando unha estrutura baseada na actina, que tamén recibe o nome de exectosoma.

Os exectosomas de criptomónadas (criptófitas) conteñen dúas estruturas parecidas a fitas conectadas en espiral que manteñen en tensión. Se as células son irritadas por estreses mecánicos, químicos e luminosos, descárganos, propulsando a célula en zig-zag lonxe da perturbación. Hai grandes exectosomas, visibles ao microscopio óptico, que están asociados co peto ou invaxinación característica destas células; outros máis pequenos aparecen por toda a célula.

As micobacterias son expulsadas das células hóspede pola acción dun exectosoma baseado na actina. Este mecanismo de escape require un regulador do citoesqueleto do hóspede e mais un sistema de secreción ESX-1 micobacteriano intacto. Os exectosomas aparentemente exercen forza contráctil, formando un septo moi axustado arredor da bacteria. A exección da bacteria fóra da célula ocorre sen que se produza a lise celular do hóspede.

Notas
-----

1. ↑  "Cryptophyte With Ejectosome Electron Micrograph.". Arquivado dende o orixinal o 13 de xuño de 2011. Consultado o 01 de xuño de 2018.
2. ↑  "Cryptomonads = Goniomonas + plastid-containing cryptophytes.". Arquivado dende o orixinal o 22 de agosto de 2011. Consultado o 01 de xuño de 2018.
3. ↑  Hagedorn, M. et al. Infection by Tubercular Mycobacteria Is Spread by Nonlytic Ejection from Their Amoeba Hosts. Science 27 March 2009: Vol. 323. no. 5922, pp. 1729 - 1733.

|  |  |
| --- | --- |
| Control de autoridades | 
* Wd: Q5350119
* EBID: ID
* MAG: 2777341703

 |
| Ghe (cirílico) |
| --- |
|  |
| Alfabeto cirílico |
| А | Б | В | Г | Ґ | Д | Ђ |
| Ѓ | Е | Ё | Є | Ж | Ѕ | З |
| И | І | Ї | Й | Ј | К | Л |
| Љ | М | Н | Њ | О | П | Р |
| С | Т | Ћ | Ќ | У | Ў | Ф |
| Х | Ц | Ч | Џ | Ш | Щ | Ъ |
| Ы | Ь | Э | Ю | Я |
| Letras Arcaicas |
| Ҁ | Ѹ | Ѡ | Ѿ | Ѻ | Ѣ | ІА |
| Ѥ | Ѧ | Ѫ | Ѩ | Ѭ | Ѯ | Ѱ |
| Ѳ | Ѵ | Ѷ | Ӏ |   |   |   |

**Ghe** (Ґ, ґ, tamén chamada "Ge con alza") é unha letra do alfabeto cirílico. Pronúnciase coma o Ge.

Orixinalmente parte dos alfabetos ucraíno e belaruso. Na Unión Soviética, a súa función foi substituído polo Ge.

En Ucraíno, foi empregado na diáspora e reintroducido no alfabeto tras a independencia ucraína, a pesar de que representa un fonema moi pouco común.

Algúns lingüistas propuxeron a súa reintrodución no belaruso, proposta non apoiada polo goberno.

---

|  |  |
| --- | --- |
|  |  *Este artigo sobre lingüística é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
| Mauke |
| --- |
|  |
| Vista da illa |
| Vista aérea de Mauke |
| Datos |
| Capital | Kimiangatau |
| País | Illas Cook |
| Localización | Océano Pacífico |
| Arquipélago |  |
| Linguas |  |
| Poboación (2004) | 650 hab. |
| Superficie | 18 km² |
| Densidade |  |
| Coordenadas | 20°10′S 157°20′O﻿ / ﻿-20.167, -157.333 |
| Maior Altura | 30 m |
|  |
| Localización |
| Localización |
|

**Mauke** é unha das Illas Cook, arquipélago libre asociado a Nova Zelandia

Xeografía
---------

Mauke ten a metade de extensión en circunferencia que Rarotonga. A súa costa esténdese 18 quilómetros mentres que a de Rarotonga ascende a 32 km. A topografía de Mauke é distinta á da súa irmá máis vella, xa que consiste nunha placa volcánica central con alturas de ata 30 metros e atópase rodeado como as demais illas por unha barreira de arrecife fosilizado. Non hai ríos polo que a auga de choiva concéntrase en pozas similares ás que existen na illa de Mangaia. Entre a illa e o arrecife atópase unha lagoa estreita, pero desde alí pódese observar bater incesante das ondas chocando contra o arrecife.

A área centro sur de Mauke dá unha sensación de ser unha paisaxe rural europeo, se non fose polos cocos. A antiga pista de aterraxe do interior se reconvertiú nunha estrada. 
Non hai estradas pavimentadas, están cubertas por area coralina, tal e como estaban as de Rarotonga nos anos 50, antes da chegada de turistas estranxeiros. Da mesma forma que en Aitutaki, en Mauke non hai cans, aínda que si hai porcos salvaxes en número abundante.

Historia
--------

Mauke ten importantes pegadas prehistóricas. Existen 11 lugares denominados 'marae'. Esta palabra ten un significado distinto en Nova Zelandia. En Mauke refírese a unha estrutura ceremónica similar ás atopadas ao leste de Polinesia. levan a cabo cerimonias nas que se recorda aos antepasados. En Nauke non aparecen as estruturas de roca destinadas ao mesmo fin que se poden observar no grupo meridional das Illas Cook, en Tahití e as Illas da Sociedade.

|  |  |
| --- | --- |
| Control de autoridades | 
* Wd: Q511978
* WorldCat
* VIAF: 315527270
* EBID: ID
* GeoNames: 4035646
* MusicBrainz: ID
* OSM: 7887109

 |
| Mangaia |
| --- |
|  |
| Vista da illa |
|  |
| Datos |
| Capital | Oneroa |
| País | Illas Cook |
| Localización | Océano Pacífico |
| Arquipélago |  |
| Linguas |  |
| Poboación (2006) | 654 habitantes |
| Superficie | 51,8 km² |
| Densidade |  |
| Coordenadas | 21°54′S 157°58′O﻿ / ﻿-21.900, -157.967 |
| Maior Altura | 169 m (monte Rangi-motia) |
|  |
| Localización |
| Localización |
|

**Mangaia** (API : /Maŋaia/) é a illa máis meridional do arquipélago das Illas Cook.

Atópase a 175 km ao sueste de Rarotonga. Cunha superficie de 51,8 km² é a segunda illa máis grande logo de Rarotonga. Considérase a illa volcánica máis antiga do Pacífico, con rocas de 19 millóns de anos de antigüidade. Está rodeada por un anel de arrecifes de coral fosilizados, que chega aos 60 metros de altitude, separando o interior da costa. A altitude máxima da illa é o monte Rangimotia con 169 metros sobre o nivel do mar.

A poboación total en 2001 era de 744 habitantes. A cidade principal é Oneroa. A actividade económica máis importante da illa son as plantacións de vainilla e papaia.

O antigo nome de Mangaia era Au'au que demostra a gran cantidade de Hibiscus da variedade *hibiscus tiliaceus* que existían na illa. O nome antigo foi recuperado para nomear ao aeroporto Mangaia-Auau. O primeiro europeo en chegar a Mangaia foi o mariño inglés James Cook, en 1777.

|  |  |
| --- | --- |
| Control de autoridades | 
* Wd: Q1359323
* WorldCat
* VIAF: 239545932
* EBID: ID
* GeoNames: 4035667
* GND: 4250961-0
* LCCN: n2005035836
* MusicBrainz: ID
* OSM: 7325683
* SUDOC: 172727677
* TGN: 1008017

 |
**Fórmula Abierta** foi un grupo musical que xurdiu da primeira edición do concurso *Operación Triunfo*, formado polos catro primeiros participantes que abandonaron a academia: Geno Machado, Mireia Montávez, Javián Antón e Àlex Casademunt.

Traxectoria
-----------

Inicialmente, cando foron presentados, eran cinco. Ademais de Geno, Mireia, Javián e Àlex estaba xunto a eles outro compañeiro de *Operación Triunfo*, Juan Camus, co que realizaron varias actuacións. Antes da gravación do primeiro disco, Juan abandonou a formación para seguir en solitario.

En 2002 lanzaron o seu primeiro disco, *Aún hay más*, que chegou a ser disco de platino. Despois do éxito, Àlex Casademunt abandonou o grupo para empezar a súa carreira en solitario. No segundo disco, *La verdad*, publicado en 2003, Àlex foi substituído por Miguel Ángel Silva, concursante da segunda edición de OT. En 2004 lanzaron o seu terceiro disco, *Fórmula 04*.

As súas cancións tiveron un grande éxito e *Te quiero más* e *Hello my friends* foron cancións do verán. Ademais foron habituais en anuncios de televisión.

Despois de compartir grupo, Mireia e Miguel Ángel casaron e tiveron dous fillos en común.

Discografía
-----------

### Álbums

* 2002: *Aún hay más*
* 2003: *La verdad*
* 2004: *Fórmula 04*

### Sinxelos

* *Te quiero más* (2002)
* *Mi cruz y mi fe* (2002)
* *Hello, my friends* (2003)
* *Yo no sé* (2003)
* *Ya llegó el carnaval* (2004)
* *Salsa para vivir* (2004)
* *Qué calor* (2004)

Notas
-----

1. ↑  Biografía de Juan Camus

|  |  |
| --- | --- |
| Control de autoridades | 
* Wd: Q5872578
* Discogs: 778351
* ISNI: 0000 0004 7187 9374
* MusicBrainz: ID

 |
**Ghada Shouaa** (en árabe: *غادة شعاع*), nada en Mhardeh o 10 de setembro de 1972, é unha ex-heptatleta siria. Nos Xogos Olímpicos de 1996 pasou á historia como a primeira e única deportista siria en gañar unha medalla de ouro olímpica.

Traxectoria
-----------

Nacida na pequena cidade siria de Mahardah na gobernación de Hama, o primeiro deporte que practicou foi o baloncesto. Xogou varios anos na selección siria, pero despois decidiu competir en atletismo. Fixo o seu primeiro héptatlon en 1991, e rapidamente conseguiu a clasificación para o Campionato do Mundo de 1991 en Toquio, onde quedou en última posición. Concluíu a súa primeira tempada de atletismo cunha medalla de prata nos campionatos asiáticos.

Ao ano seguinte participou por primeira vez nuns Xogos Olímpicos, en Barcelona, onde competiu lesionada e finalizou na 25ª posición. A súa explosión non chegou até 1995, cando gañou o importante meeting de Götzis, cunha marca de 6715 puntos. Isto colocouna como unha das favoritas no Mundial de 1995, celebrado en Gotemburgo. Despois de que a outra favorita, Sabine Braun, caese lesionada, Shouaa gañou o título cunha marxe cómoda.

A tempada seguinte gañou de novo o meeting de Götzis, establecendo, con 6942 puntos, un récord asiático que aínda non foi superado. Nos Xogos Olímpicos de Atlanta, tres meses despois, confirmou a súa condición de mellor heptatleta do momento, gañando a primeira e única medalla de ouro olímpica da historia de Siria. Ao seu regreso a Siria foi recibida en Damasco por máis de 100.000 persoas.

Unha grave lesión arruinou a súa seguinte tempada, e non puido repoñerse totalemente ata 1999, cando quedou terceira no Campionato do Mundo por detrás de Eunice Barber. Shouaa intentou defender o seu título olímpico en Sydney 2000, pero volveuse lesionar e nin sequera rematou a primeira proba. Despois desta decepción, decidiu retirarse do atletismo.

Durante unha visita a Siria en 2013 ou 2014 en plena guerra civil, Shouaa apareceu nunha imaxe cunha metralleta pesada mentres acompañaba ás Forzas de Defensa Nacional, unha rama das Forzas Armadas Sirias, e deu o seu apoio ao Exército Árabe Sirio.

Notas
-----

1. 1 2 3 4 5 6  "Ghada Shouaa". *damascus-online.com* (en inglés). Arquivado dende o orixinal o 27 de setembro de 2007. Consultado o 27 de outubro de 2021.
2. ↑  "La Syrienne Ghada Shouaa, reine oubliée de l’heptathlon". *Le Monde* (en francés). 4 de agosto de 2020. Consultado o 27 de outubro de 2021.
3. ↑  "بعد أن "طفشها "نظام الأسد .. غادة شعاع تتحول من بطلة أولمبية إلى "رامية دوشكا "في الدفاع الوطني ( صور )". *aksalser.com* (en árabe). Consultado o 27 de outubro de 2021.

Véxase tamén
------------

### Ligazóns externas

* Ghada Shouaa no sitio web oficial da Asociación Internacional de Federacións de Atletismo *(en inglés)*.
* Ghada Shouaa no sitio web oficial do Comité Olímpico Internacional *(en inglés)*.

|  |  |
| --- | --- |
| Control de autoridades | 
* Wd: Q232529
* WorldCat
* VIAF: 309561373
* DeutscheBio: 105117502X
* GND: 105117502X
* Munzinger: 01000004574
* IAAF: 67124
* OCID: ghada-shouaa
* Sports Reference: ghada-shouaa-1

 |
Fórceps, por Smellie (1792).
Un **fórceps** é un instrumento cirúrxico que semella unhas tenaces que pode ser utilizado en cirurxía para coller, mover ou extraer varias cousas dentro ou dende o corpo. Adoitan empregarse durante o parto para axudar ó bebé a saír.

En odontoloxía, refírese ó instrumento empregado para a exodoncia de pezas dentarias. Aseméllase a un alicate duns 17 cm de longo. Hai unha gran variedade de formas, segundo o uso para o cal está indicado, xa sexa exodoncia de pezas posterosuperiores (forma en S itálica), para dentes anteriores como o fórceps recto anterior ou para inferiores como o curvo sobre o bordo, entre outros. Asemade, hai de diferentes tamaños de bocados ou parte activa (coa que se fai a aprehensión dos dentes): fino, mediano e groso.

Notas
-----

1. ↑  Definicións no *Dicionario da Real Academia Galega* e no Portal das Palabras para *fórceps*.
2. ↑  Forceps.American Heritage Medical Dictionary 2nd ed. Boston: Houghton Mifflin Co. 2008. 310

|  |  |
| --- | --- |
| Control de autoridades | 
* Wd: Q1364965
* AAT: 300395618
* BNCF: 42648
* BNF: 11940366f
* EBID: ID
* GND: 4383135-7
* JSTOR: obstetrical-forceps
* LCCN: sh85050457
* MAG: 2909314503

 |

|  |  |
| --- | --- |
| Identificadores | 
* eMedicine: 1848372
* MeSH: D009772
* UMLS: C0028771

 |
A illa Dall atópase ao oeste da parte sur da illa Príncipe de Gales, e forma a beira occidental de Baía, Estreito Kaigani e Estreito Tlevak. Detalle do gráfico da enquisa da costa dos Estados Unidos
A **illa Dall** é unha illa no Arquipélago de Alexander fronte á costa sueste de Alasca, xusto ao oeste de Illa do Príncipe de Gales e ao norte de augas canadenses. A súa elevación máxima é de 745 m. sobre o nivel do mar. A súa superficie terrestre é de 657´91 km², polo que é a 28ª illa máis grande dos Estados Unidos. Dall úsase economicamente para a pesca e a extracción de pedra calcárea.

O censo do 2000 rexistraba 20 persoas vivindo na illa. Sábese que os nativos de Alasca habitaron covas costeiras na illa fai dous ou tres mil anos.

A illa Dall primeiro chamouse Quadra, por Juan Francisco de la Bodega y Quadra, ata 1879, cando foi renomeada na honra do naturalista William H. Dall. Tamén pensábase que a illa Dall era parte da Illa Príncipe de Gales tan recentemente como en 1903.

Cabo Muzon, o punto máis ao sur da illa, é o termo occidental, coñecido como Punto A, da Liña A-B, que marca o límite mariño entre o estado de Alasca e a provincia canadense da Columbia Británica, segundo a posición do goberno canadense sobre a decisión do tribunal de arbitraxe conforme ao Tratado de Límites de Alasca de 1903. Esta liña é tamén o límite norte das augas coñecido como a Entrada Dixon.

Cabo Muzón estableceuse como o "punto de comezo" da fronteira internacional entre Rusia e a América do Norte británica na Convención anglo-rusa de 1825. Os gráficos da U.S. Coast and Geodetic Survey producidos en 1884 e 1894-95 establecen a liña fronteiriza co Canadá desde Cabo Muzón a través de Dixon Entrance e Canle Portland.

Na súa decisión sobre a delimitación do límite disputado do Panhandle de Alasca, o Tribunal de Arbitraxe de seis xuíces de 1903 acordou por unanimidade que Cabo Muzón era o punto inicial da fronteira. e designou o Punto A como un punto final da Liña A-B .

Rexistro
--------

A illa Dall é tamén unha illa utilizada polos seus recursos madeireiros. A illa alberga moitos campamentos madeireiros. Columbia Helicopters of Oregon é unha das principais compañías que usan a illa pola súa madeira. []

Notas
-----

1. ↑  Dall Island: Blocks 3066 and 3067, Census Tract 1, Prince of Wales-Outer Ketchikan Census Area, Alaska Arquivado 11 de febreiro de 2020 en Archive.is United States Census Bureau
2. ↑  "Place Names in Revillagigedo and Gravina Islands". Consultado o 2006-05-14.
3. 1 2 3  Davidson, George (1903). *The Alaska Boundary*. San Francisco: Alaska Packers Association. pp. 79–81, 129–134, 177–179, 229.
4. ↑  White, James (1914). *Boundary Disputes and Treaties*. Toronto: Glasgow, Brook & Company. pp. 936–958.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Illa Dall Modificar a ligazón no Wikidata*** |

### Ligazóns externas

* Prince of Wales Chamber of Commerce

|  |  |
| --- | --- |
| Control de autoridades | 
* Wd: Q1157961
* WorldCat
* VIAF: 315527474
* GEC: 0440007
* GeoNames: 5845944
* GNIS: 1421341
* LCCN: sh91002936
* OSM: 3957053

 |
Monumento en Oza ós ocupantes da embarcación "La Libertaria", obra de Jorge Pastor.
A **evasión de La Libertaria** foi a fuxida dun grupo de anarquistas galegos desde A Coruña rumbo a Xixón o 7 de xaneiro de 1937.

Historia
--------

Logo da caída da Coruña nas mans dos sublevados, moitos militantes anarquistas agocháronse nos arredores. José Moreno Torres intentou coordinar os grupos de militantes dispersos e en colaboración cos militantes do Sindicato El Despertar Marítimo, organizou unha fuga. Asdrúbal Álvarez Galindo e Maximino Zás Martínez, coa participación de Manuel Montes Don e o seu fillo Carlos Montes Babío, mercaron a gasolineira "Conchita" e nela fuxiron xunto cunha vintena de cadros da Federación Local Obrera da CNT coruñesa e o militante comunista Eladio Freire García. O 4 de xaneiro de 1937 23 cadros da CNT coruñesa embarcaron na motora no embarcadoiro do Pasaxe. Durante o traxecto, os fuxidos mudaron o nome da embarcación polo de "La Libertaria", tras botar máis de dous días de navegación e ficar á deriva por unha avaría, chegaron ao porto de Xixón o 7 de xaneiro. Unha boa parte deles integráronse no Batallón Galicia.

### Os evadidos

* Asdrúbal Álvarez Galindo.
* Maximino Zás Martínez.
* José Moreno Torres.
* Adolfo Bregua Mouriño.
* Luis Chamorro Castro.
* Odilo Masid Masid.

* Eladio Freire García.
* Emilio Novás Naya.
* Julián Carballo Gómez.
* José Soriano Pardiñas.
* José Prego Veira.
* Moisés Erguido.
* Manuel Gantes Barreiro.

* Antonio Suárez.
* Joaquim Carlos Riveiro.
* Ángel Fernández Fernández.
* Abelardo González Morado.

Véxase tamén
------------

### Bibliografía

* Pereira, Dionisio (2011). *Loita de clases e represión franquista no mar (1864-1939)* (PDF). Vigo: Xerais. p. 311. ISBN 978-84-9914-182-4.

### Ligazóns externas

* El Batallón Galicia nº 19 *(en castelán)*
A **evasión do bou *Tiburón*** foi a fuxida dun grupo de republicanos galegos desde Ferrol rumbo a Francia en agosto de 1938.

Historia
--------

O 10 de agosto de 1938, o bou *Tiburón* foi asaltado por un grupo de militantes de esquerda. O fogueiro Manuel Suárez Abelaira introduciu no pañol e na carboneira do bou un grupo de fuxidos que, logo dunhas horas de navegación, ameazaron á tripulación cunha pistola e un suposto saco de bombas. Conduciron o barco ao porto francés de Saint-Nazaire, ao que arribaron o 13 de agosto, trinta e seis horas despois. A fuga foi organizada pola xente da CNT da Coruña.

Fuxiron 24 mariñeiros galegos. Foron inmediatamente repatriados, catorce mariñeiros da dotación e oito dos asaltantes colleron o tren en Nantes rumbo a Barcelona. Só dous tripulantes volveron a Galicia por Irún.

Os fuxidos foron xulgados nunha causa aberta en Ferrol por rebelión militar.

### Os 24 fuxidos

* Ángel Chas González.
* Arturo Moreno Torres.
* Francisco Lago Rodríguez.
* Ramón Gómez Lage.
* Luís Louro García.
* Ramón Louro García.
* Luís Otero López.
* Manuel Oviedo Piñeiro.
* Ramón Villar Blanco.
* Francisco Ínsua López.
* Manuel Palmeiro Romero.
* Saturnino Pita Fontenla.
* Manuel Suárez Abeleira.
* Américo Gómez Carro.
* Manuel Pérez Agrelo.
* Manuel Varela Sande.
* Gerardo Torreiro López.

Véxase tamén
------------

### Bibliografía

* Pereira, Dionisio (2011). *Loita de clases e represión franquista no mar (1864-1939)* (PDF). Vigo: Xerais. ISBN 978-84-9914-182-4.
O **gol de prata** foi un método para determinar o gañador dun partido de fútbol que termina empatado despois do tempo regulamentario.

Características
---------------

Tras as críticas ao uso do gol de ouro, a UEFA e a IFAB propuxeron a creación deste sistema. Do mesmo xeito que o gol de ouro, xogaríase unha prórroga de dous períodos de 15 minutos. En caso da anotación dun gol durante un dos períodos, o partido terminaríase ao final deste tempo. Así, se se anotaba un gol durante os primeiros 15 minutos do tempo extra, deberíase terminar de xogar este período, outorgando ao equipo en desvantaxe a posibilidade de remontar o marcador. No caso de que pasados os dous tempos non rompa o empate, o gañador defínese mediante penaltis.

Este método tivo moito menos impacto que o gol de ouro, pois só se utilizou nalgúns partidos de competicións internacionais europeas. Do mesmo xeito que o gol de ouro, o gol de prata foi abolido tras celebrarse a Eurocopa 2004; o último gol de prata foi o anotado por Traianos Dellas para Grecia na semifinal deste evento ante República Checa.

Véxase tamén
------------

### Ligazóns externas

* Talkfootball.co.uk: The Silver Goal *(en inglés)*
* The Guardian, *Golden goal rule downgraded to silver* *(en inglés)*
* Rediff.com, *Time running out for silver goal* *(en inglés)*
| «Imagine» |
| --- |
|  |
| sinxelo de John Lennon |
| do álbum *Imagine* |
| Lanzamento | 11 de outubro de 1971 |
| Formato | vinilo de 7" e 12" |
| Gravada | maio - xullo de 1971 |
| Xénero musical | soft rock, pop |
| Lingua(s) | {{{lingua}}} |
| Duración | 3:03 |
| Discográfica | Apple Records |
| Produtor(es) | Phil Spector, John Lennon e Yoko Ono |
| Escritor(es) | John Lennon |
| Cronoloxía |
| 

|  |  |  |
| --- | --- | --- |
| «"Power to the People"» | «Imagine» | «"Happy Xmas (War Is Over)"» |

 |
| Miscelanea | {{{miscelanea}}} |

"**Imagine**" é unha canción composta e interpretada polo músico inglés John Lennon. É o sinxelo máis vendido de toda a súa carreira e a súa letra anima ao oínte a imaxinar un mundo en paz sen as barreiras das fronteiras ou divisións de relixión ou nacionalidade, e a considerar a posibilidade de que a humanidade debería centrarse en ter unha vida sen atarse a posesións materiais.

Lennon e Yoko Ono co-produciron a canción e o álbum do mesmo nome con Phil Spector. A gravación comezou no estudio caseiro de Lennon en Tittenhurst Park, Inglaterra, en maio de 1971, realizando os *overdubs* finais no estudio Record Plant, en Nova York, durante o mes de xullo. Un mes despois do lanzamento do LP en setembro, Lennon publicou "Imagine" como sinxelo nos Estados Unidos; o tema chegou ao número 3 da lista *Billboard Hot 100* e o álbum foi número 1 na lista británica en novembro, converténdose posteriormente no máis exitoso de toda a súa carreira. Aínda que orixinalmente non foi editado como sinxelo no Reino Unido, lanzouse en 1975 para promocionar un recompilatorio e acadou o número 6 das listas ese ano. Dende entón a canción vendeu máis de 1,6 millóns de copias no Reino Unido; chegaría ao primeiro posto tras o asasinato de Lennon en decembro de 1980. En 1985, instalouse un memorial nunha parte de Central Park cun mosaico onde se pode ler "Imagine" na honra a Lennon.

Notas
-----

1. ↑  Central Park Conservancy (ed.). "Strawberry Fields". Arquivado dende o orixinal o 16 de febreiro de 2016. Consultado o 11 de febreiro de 2016.

|  |  |
| --- | --- |
| Control de autoridades | 
* Wd: Q1971
* WorldCat
* VIAF: 181624464
* AllMusic: mc0002445336
* BNF: 14733445b
* EBID: ID
* GND: 110980847X
* LCCN: n2010067224
* MusicBrainz: ID

 |
**Evencio Ferrero Rodríguez**, nado en Carballo o 28 de xuño de 1955, é un mestre e político galego que dende o 2003 é alcalde desta localidade polo Bloque Nacionalista Galego.

Traxectoria
-----------

Formou parte da corporación municipal do concello de Carballo dende as eleccións municipais de 1979. Foi fundador da Asociación de Veciños de Carballo, da Asociación Cultural Lumieira e da Asociación Deportiva Xiria, amais é socio da Asociación Antidroga Vieiro dende a súa fundación.

Ferrero formou parte do Consello Nacional do BNG a finais da década de 1980 e durante toda a década seguinte, e da Comisión Permanente do BNG, sendo responsable institucional da política municipal dende 1990 ata 1996. É membro do Consello Federal da Federación Galega de Municipios e Provincias, membro do consello de administración de Xestur Coruña, e foi conselleiro xeral da entidade Caixa Galicia. Forma parte do Consello Escolar de Galiza e do Consello Galego de Inmigración, representando os concellos galegos e da Comisión Negociadora para o Pacto Local na área de Sanidade. É presidente da Fundación Comarcal de Bergantiños, da que forman parte os concellos da comarca.

No 2003 Ferrero accedeu á alcaldía de Carballo co apoio do Centro Democrático Independiente e o PSdeG-PSOE, poñendo fin a tres lexislaturas de mandato de Manuel Varela Rey (PPdeG). Nas eleccións municipais do 2007 conseguiu manter a alcaldía experimentando un crecemento no número de votos e apoiado polo PSdeG. Nos comicios municipais celebrados o 22 de maio do 2011 quedou a un concelleiro de acadar a maioría absoluta, pasando a gobernar en minoría trala negativa do PSdeG a formar de novo parte do goberno. Nas eleccións do ano 2015 alcanza a súa primeira maioría absoluta, con 11 concelleiros. Nese mandato foi vicepresidente segundo da FEGAMP. Nas eleccións de 2019 reforzou a súa maioría absoluta cun concelleiro máis, chegando a 12. En 2023 revalidou novamente a alcaldía con maioría absoluta, subindo ata 13 concelleiros.

  


|  |  |  |
| --- | --- | --- |
| Predecesor:**Manuel Varela Rey** | **Alcalde de Carballo**2003 - actualidade | Sucesor:**no cargo** |

Notas
-----

1. ↑  BNG Carballo (28 de xuño de 2020). "65 anos non se cumpren todos os días. Moitos parabéns, Evencio Ferrero!". *Facebook*.
2. ↑  Concello de Carballo na FEGAMP

Véxase tamén
------------

### Outros artigos

* Eleccións municipais en Carballo

### Ligazóns externas

* Información sobre Evencio Ferrero en galegos.info *(en castelán)*
A **illa White** (illa Branca) é unha das illas árticas canadenses deshabitadas na rexión de Kivalliq, Nunavut, Canadá. Situado na conca Foxe, no extremo norte da illa Southampton, ten unha superficie de 789 km².

A Illa White está separada da Illa Southampton polo estreito (menos de 2 km) Comer ao oeste, e o estreito Falcon ao sur. Hai varios cabos incluíndo Cabo Middleton, Cabo Frigid e Cabo Deas. O estreito das baleas (Whale Sound) e o Toms Harbour están na costa leste, e o Frozen Strait está apenas máis aló. A illa White está rodeada por varias pequenas illas incluíndo illa Passage, a illa Whale, a illa Seekoo, a illa Nas, así como moitas que están sen nome. Os picos máis altos teñen 1.100 m e 1.000 m. A illa está sementada de lagos, o máis grande ten 17 km de longo.

Notas
-----

1. ↑  "The Atlas of Canada - Sea Islands". Natural Resources Canada. Arquivado dende o orixinal o 02 de xullo de 2010. Consultado o 2011-05-05.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Illa White, Nunavut*** |

|  |  |
| --- | --- |
| Control de autoridades | 
* Wd: Q1892566
* WorldCat
* VIAF: 4062148574352324430003
* GeoNames: 6180622
* OSM: 6121278

 |